CELEX: 32020R1108
Language: hu
Date: 2020-07-20 00:00:00
Title: A Tanács (EU) 2020/1108 rendelete (2020. július 20.) az (EU) 2017/2454 rendeletnek a Covid19-világjárvány miatt szükségessé vált, az alkalmazás kezdőnapjai tekintetében történő módosításáról

29.7.2020   
               
               
                  HU
               
               
                  Az Európai Unió Hivatalos Lapja
               
               
                  L 244/1
               
            
         A TANÁCS (EU) 2020/1108 RENDELETE
         (2020. július 20.)
         az (EU) 2017/2454 rendeletnek a Covid19-világjárvány miatt szükségessé vált, az alkalmazás kezdőnapjai tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 113. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Parlament véleményére (1),
         tekintettel az Európai Gazdasági és Szociális Bizottság véleményére (2),
         különleges jogalkotási eljárás keretében,
         mivel:
         
                     (1)
                  
                  
                     A 904/2010/EU tanácsi rendelet (3) a 2006/112/EK tanácsi irányelv (4) XII. címének 6. fejezetében előírt különös szabályozások létrehozása érdekében megállapítja a tagállamok általi adatcserére és adattárolásra vonatkozó szabályokat.
                  
               
                     (2)
                  
                  
                     Az (EU) 2017/2454 tanácsi rendelet (5) módosítja ezen rendelkezéseket az említett különös szabályozások hatályának kiterjesztése és egy új szabályozás bevezetése céljából. Ezen módosításokat 2021. január 1-jétől kell alkalmazni.
                  
               
                     (3)
                  
                  
                     Az Egészségügyi Világszervezet (WHO) 2020. január 30-án nemzetközi horderejű közegészségügyi-járványügyi szükséghelyzetnek nyilvánította a Covid19-járványt. A WHO 2020. március 11-én világjárványnak nyilvánította a Covid19-járványt. A Covid19-világjárvány valamennyi tagállamot érintette. Az esetszámok riasztó ütemű növekedése és a Covid19-világjárvány kezelésére alkalmas, azonnal rendelkezésre álló hatékony eszközök hiánya miatt több tagállam nemzeti szükségállapotot hirdetett ki.
                  
               
                     (4)
                  
                  
                     A Covid19-világjárvány váratlan és példa nélküli szükséghelyzetet jelent, amely mélyen érinti valamennyi tagállamot, és arra kötelezi őket, hogy – a más kérdésekre tartalékolt erőforrások átcsoportosításával – azonnali intézkedést tegyenek nemzeti szinten a folyamatban lévő válság prioritást élvező kezelése érdekében. Ezen válság következtében számos tagállam számára nehézséget jelent az (EU) 2017/2454 rendelet 2021. január 1-jével kezdődő alkalmazásához szükséges informatikai rendszerek fejlesztésének véglegesítése. Egyes tagállamok ezért az (EU) 2017/2454 rendelet alkalmazása kezdőnapjainak elhalasztását kérték.
                  
               
                     (5)
                  
                  
                     Figyelembe véve a kihívásokat, amelyekkel szembenéznek a tagállamok a Covid19-válság kezelése során, valamint azon tényt, hogy az új rendelkezések alapja az az elv, hogy valamennyi tagállamnak naprakésszé kell tennie informatikai rendszerét ahhoz, hogy alkalmazni tudja az (EU) 2017/2454 rendeletet, és biztosítani tudja az adatok összegyűjtését és továbbítását, valamint a befizetések teljesítését a módosított szabályozások alapján, szükséges e rendelet alkalmazásának kezdőnapjait hat hónappal elhalasztani. A hat hónapos halasztás megfelelő, mivel a tagállamok további költségvetési veszteségeinek minimalizálása érdekében a késedelmet a lehető legrövidebb időre kell korlátozni.
                  
               
                     (6)
                  
                  
                     Figyelembe véve a Covid19-világjárvány által okozott gazdasági zavarok jelentős hatását és a világjárványból eredő lehetséges további nehézségeket, továbbá az e-kereskedelemre vonatkozó új héaszabályok helyes és időben történő alkalmazásának támogatása érdekében a Bizottság szorosan együttműködhet az érintett tagállamokkal, hogy nyomon kövesse a nemzeti informatikai rendszerek adaptálását, és szükség esetén technikai segítséget nyújtson.
                  
               
                     (7)
                  
                  
                     Az (EU) 2017/2454 rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/2454 rendelet a következőképpen módosul:
            
                        1.
                     
                     
                        Az 1. cikk 7. pontja a következőképpen módosul:
                        
                                    a)
                                 
                                 
                                    az a) pontban a 2. szakasz címének a helyébe a következő szöveg lép:
                                    „2015. január 1-jétől 2021. június 30-ig alkalmazandó rendelkezések”;
                                 
                              
                                    b)
                                 
                                 
                                    a b) pont a következőképpen módosul:
                                    
                                                i.
                                             
                                             
                                                a 3. szakasz címének a helyébe a következő szöveg lép:
                                                „2021. július 1-jétől alkalmazandó rendelkezések”;
                                             
                                          
                                                ii.
                                             
                                             
                                                a 47a. cikk helyébe a következő szöveg lép:
                                                
                                                   „47a. cikk
                                                   E szakasz rendelkezéseit 2021. július 1-jétől kell alkalmazni.”.
                                                
                                             
                                          
                              
                  
                        2.
                     
                     
                        A 2. cikk második bekezdésének a helyébe a következő szöveg lép:
                        „Ezt a rendeletet 2021. július 1-jétől kell alkalmazni.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 20-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  2020. július 10-i vélemény [a Hivatalos Lapban még nem tették közzé].
         
            (2)  2020. július 10-i vélemény [a Hivatalos Lapban még nem tették közzé].
         
            (3)  A Tanács 904/2010/EU rendelete (2010. október 7.) a hozzáadottérték-adó területén történő közigazgatási együttműködésről és csalás elleni küzdelemről (HL L 268., 2010.10.12., 1. o.).
         
            (4)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (5)  A Tanács (EU) 2017/2454 rendelete (2017. december 5.) a hozzáadottérték-adó területén történő közigazgatási együttműködésről és csalás elleni küzdelemről szóló 904/2010/EU rendelet módosításáról (HL L 348., 2017.12.29., 1. o.).